Diari Oficial de la Generalitat Valenciana


Sumari del DOGV 9992, del 25-11-2024 (2024/11155)

RESOLUCIÓ de 5 de novembre de 2024, per la qual s’autoritza una ampliació de crèdit en l’annex de subvencions i transferència corrents del programa 221B00, Emergències, protecció civil i extinció d’incendis, de l’Agència Valenciana de Seguretat i Resposta a les Emergències, per import global de 80.409.123 euros, que permet la inclusió de dos línies de concessió directa 168.1.c (expedient 00.009/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11565

CVE
:   AWVA-S-9788-66731

Data del document
:   05-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Per Decret 163/2024, de 4 de novembre, del Consell, s’han aprovat les bases reguladores i el procediment de concessió directa d’ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d’octubre de 2024 a la Comunitat Valenciana.

L’article 3 del decret esmentat establix que són beneficiàries d’estes ajudes les persones físiques que tenen a la seua disposició una vivenda situada en algun dels municipis afectats pel temporal, el contingut de la qual haja resultat greument danyat pel temporal, i en l’article 5 s’indica que l’import de l’ajuda serà de 6.000 euros per vivenda afectada, i l’import global màxim de les ajudes a concedir ascendix a 950.090.305 euros, dels quals 65.428.404 euros es consignaran en el pressupost de la Generalitat per a l’exercici 2024, i els altres 176.557.902 euros, en el pressupost de la Generalitat per a l’exercici 2025.

Per Decret 164/2024 de 4 de novembre, del Consell, s’han aprovat les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024.

L’article 2 del decret esmentat establix que són beneficiaris d’estes ajudes els municipis afectats pel temporal que es determinen en l’annex i que podrà ser modificat per resolució de la Conselleria de Justícia i Interior, a proposta de la direcció de l’AVSRE, que haurà de publicar-se en el DOGV, i en l’article 3 s’indica que l’import global màxim de les ajudes a concedir derivades d’este decret ascendix a 50.828.380 euros, dels quals 59.876.814 euros es consignaran en el pressupost de la Generalitat per a l’exercici 2024, i els altres 97.978.573 euros, en el pressupost de la Generalitat per a l’exercici 2025.

En conseqüència, l’Agència Valenciana de Seguretat i Resposta a les Emergències proposa una ampliació de crèdit en el capítol 4 del programa 221B00, Emergències, protecció civil i extinció d’incendis, per import global de 57.945.980 euros, per a la inclusió de dos línies de subvenció de concessió directa 168.1.c per import de 75.212.481 i 19.466.682 euros, respectivament, per a donar cobertura a les ajudes aprovades pels decrets.

En conseqüència, i en virtut del que es disposa en els articles 22.1.o i 22.2 de la Llei 8/2023 de pressupostos de la Generalitat per a l’exercici 2024, i el que preveu l’article 48 de la Llei 1/2015, d’hisenda pública, del sector públic instrumental i de subvencions, i considerant la competència per a resoldre, de conformitat amb el que s’establix en la Resolució de 12 de febrer de 2024 (DOGV 9792, 20.02.2024), de delegació de determinades competències en òrgans d’esta conselleria,

RESOLC

*Primer*

Autoritzar una ampliació de crèdit en les aplicacions i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| 544919040EK98375 G.221B00.48789 | 84.572.997 |
| 810285619MM03986 G.221B00.46636 | 91.512.071 |
| Total | 23.160.406 |

*Segon*

A conseqüència de l’apartat anterior, s’autoritza la inclusió de dos noves línies de concessió directa 168.1.c, amb les dades descriptives que es detallen a continuació:

|  |  |
| --- | --- |
| Codi línia: S1890 | Denominació: Ajudes urgents per a pal·liar la pèrdua de béns de primera necessitat de persones físiques afectades pel temporal de 29 d’octubre de 2024. |
| Import: 81.423.799 | Beneficiaris previstos: Persones físiques que tenen a la seua disposició una vivenda situada en algun dels municipis afectats pel temporal del 29 octubre el contingut de la qual haja resultat greument danyat. |
| Mode de concessió:  Concessió directa article 168.1.c de la Llei 1/2015.  Publicar dades: sí | Descripció i finalitat: Ajudes urgents per a indemnitzar o compensar els danys ocasionats en els utensilis i béns de primera necessitat de les persones físiques que tenen a la seua disposició una vivenda situada en algun dels municipis afectats pel temporal del 29 d’octubre, el contingut de la qual haja resultat greument danyat. |

  

|  |  |
| --- | --- |
| Codi línia: S1891 | Denominació: Ajudes urgents als municipis afectats pels danys produïts pel temporal de 29 d’octubre de 2024. |
| Import: 65.687.031 | Beneficiaris previstos: Municipis afectats pel temporal que es determinen en l’annex del Decret 164/2024 de 4 de novembre, del Consell. |
| Mode de concessió:  Concessió directa article 168.1.c de la Llei 1/2015.  Publicar dades: sí | Descripció i finalitat: Ajudes urgents als municipis afectats pel temporal de 29 d’octubre de 2024, pels gastos urgents i extraordinaris que haja hagut d’escometre el municipi durant l’episodi d’emergència. |

  
  

València, 5 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública